Magnus Baro de Braun
Magnus Baro de (Theod. Magnus Freiherr von Braun (natus 7 Februarii 1878 fundo Neucken (Borussia orientalis, mortuus 29 Augusti 1972 oppido Oberaudorf (Bavaria)) vir publicus et sodalis Factionis Theodiscae Nationalis Popularis fuit.

Iuventus et munus 
Postquam maturitatem adeptus est, Braun Goettingae et Regiomontii iurisprudentiae et rebus publicis studebat. Anno 1902 primam, anno 1905 secundam probationem accepit. Deinde magister publicus in Administerio Borussiae Commercii fuit. Anno 1911 praepositus pagi Wirsitz (apud Posnania) factus est et ab anno 1915 in Magistratu Imperii Internorum Rerum laboravit. Ab anno 1917 curator diurnariorum in Cancellaria Imperii erat. Anno 1918 praepositus urbis Duneburgi in Lettonia fuit, 1919 praepositus vigilum Stettini erat. Deinde minister publicus in Administerio Borussiae Internorum Rerum, posthac praeses administrationis Gumbinnen regionis in Boruusia Orientali. Martio 1920 e ministerio publico se recedere coactus est, quod Wolfgango Kapp novis rebus studenti faverat. Proximis annis pro foederibus agriculturae laboravit.

Familia 
De Braun anno 1910 uxorem duxit et ex ea tres liberos habuit, quorum unus Wernher de Braun illustris machinator Rochetarum fuit.

Cursus honorum 
1 Iunii 1932 Franciscus de Papen cancellarius eum Administrum Imperii Victus et Agriculturae fecit. Hoc officio etiam Curtio de Schleicher cancellario fungebatur et 28 Ianuarii 1933 cum aliis administris officium reliquit.

Post cursum honorum 
Braun anno 1947 filium Wernherum in CFA secutus est, sed anno 1952 in Germaniam revertebat et primo Landishutae, deinde Oberaudorf vivit, quo loco mortuus est.

Nexus externi 
 Elogium hebdomadalis DER SPIEGEL (anno 1972 lingua Theodisca)

Nati 1878
Alumni Universitatis Goettingensis
Alumni Universitatis Regiomontanae
Administri Imperii Victus et Agriculturae (Germania)
Mortui 1972